Diari Oficial de la Generalitat Valenciana


Sumari del DOGV 4508, del 27-05-2003 (2003/5900)

RESOLUCIÓ de 19 de maig de 2003, del Rectorat de la Universitat de València, per la qual es convoca curs selectiu de promoció interna per a l'accés al grup C, d'administració general, Escala administrativa d'esta Universitat.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4508

Data del DOGV
:   27-05-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/5900


Data del document
:   19-05-2003

Organisme emissor
:   Universitat de València

Tipus de document
:   Resolució

Descriptors 

:   * professió administrativa
    * promoció professional
    * concurs administratiu

RESOLUCIÓ de 19 de maig de 2003, del Rectorat de la Universitat de València, per la qual es convoca curs selectiu de promoció interna per a l'accés al grup C, d'administració general, Escala administrativa d'esta Universitat. [2003/5900]
  
D'acord amb el que disposa l'article 37 del Decret 33/1999 del Govern Valencià, pel qual s'aprova el Reglament de selecció, provisió de llocs de treball i carrera administrativa del personal comprès en l'àmbit d'aplicació de la Llei de funció pública valenciana, en funció de les competències que li confereix l'article 20, en relació amb el 2.2. de la Llei orgànica d'universitats i l'article 199 dels Estatuts vigents d'esta Universitat, este Rectorat convoca un curs selectiu de promoció interna pera cobrir 316 plaçes d'accés al grup C, escala administrativa (administració general) d'esta Universitat, d'acord amb les bases següents:
  
Primera. Condicions dels i de les aspirants
  
Poden participar en el curs selectiu de promoció interna les funcionàries i els funcionaris de carrera d'administració general pertanyents al grup D, escala auxiliar administrativa (administració general), que presten serveis en esta Universitat o es troben en alguna de les situacions d'excedència establertes legalment, i que estan en possessió, en el moment de la convocatòria, de la titulació acadèmica per a l'accés al grup C o que posseïsquen les condicions establertes en la Llei per a accedir a la promoció interna del grup D al C, o es troben en condicions d'obtenir-les abans que finalitze el termini de presentació de sol·licituds. Igualment han d'estar en possessió dels requisits que fixa l'article 37.3 del Decret 33/1999 de la Generalitat Valenciana.
  
Segon. Organització del curs selectiu
  
El curs selectiu de promoció interna es realitzarà en dues edicions i una única convocatòria. Els processos selectius de cada una de les edicions es duran a terme de forma separada i, finalment, els nomenaments de funcionaris de carrera del grup al qual s'accedeix es resoldran en un sol acte administratiu, que donarà pas a la presa de possessió. Els i les aspirants que superen el curs prendran possessió en el seu mateix lloc de treball, reglamentàriament reconvertit al grup i escala a la qual s'accedeix.
  
Tercera. Contingut del curs selectiu
  
3.1. El curs selectiu tindrà una duració de 60 hores totals, de les quals es podrà valorar la conveniència de que, com a màxim un 25% del total, puga dedicar-se a tallers o pràctiques interactives.
  
3.2. Els mòduls de matèries que configuren el programa del curs són els que figuren en l'annex I d'esta convocatòria.
  
Quarta. Sistema de valoració del curs selectiu
  
Cada una de les dues edicions del curs selectiu serà valorada separadament i en el moment de la seua realització.
  
4.1. El sistema de valoració dels i de les aspirants constarà de dues parts:
  
4.1.1. Avaluació dels mòduls. La realitzarà al final de cada mòdul el professor o professora que l'impartisca.
  
4.1.2. Prova final amb tribunal. En finalitzar cada edició, s'efectuarà una prova final sobre tot el contingut dels mòduls del programa, realitzada pel tribunal nomenat pel rector a este efecte.
  
4.2. Cada edició del curs està integrat per cinc mòduls. Cada un d'estos mòduls serà avaluat de 0 a 10 punts. La prova final s'avaluarà igualment de 0 a 10 punts. La qualificació final del curs serà la suma de les puntuacions obtingudes en cada mòdul, més la obtinguda en la prova final.
  
4.3. Per passar a la prova final serà necessari haver obtingut almenys 25 punts en la suma de les avaluacions parcials i no haver estat qualificat amb zero en cap d'elles.
  
4.4. Per a superar la prova final serà necessari obtenir-hi almenys 5 punts.
  
Cinquena. Responsable o responsables del curs
  
5.1. El rector nomenarà, entre les funcionàries i els funcionaris de carrera d'administració general del grup A, un/a responsable del curs selectiu. Si es considera convenient, este nomenament podrà recaure en persones diferents per a cada edició.
  
5.2. Les funcions del o de la responsable seran, a més d'impartir les matèries de la seua competència, si calia, organitzar la docència, unificar criteris avaluadors i supervisar programes i avaluacions parcials.
  
Sisena. Tribunal
  
6.1. El rector nomenarà un tribunal avaluador del curs. El tribunal estarà compost per:
  
President: El gerent o persona en qui delegue
  
Vocals:
  
- Dos vocales, nomenats pel rector (un d'ells podrà ser, si procedeix, el responsable del curs).
  
- Un vocal nomenat per la comissió de PAS, de la mateixa escala o superior i del mateix sector d'administració general.
  
- Un vocal per sorteig entre les funcionàries i els funcionaris de carrera del mateix grup a què s'accedeix o superior, del sector d'administració general.
  
- Un representant de la Junta de Personal (PAS), amb veu i sense vot.
  
6.2. Tant el nomenament dels responsables del curs com del tribunal es faran públics juntament amb les llistes definitives d'admesos al curs.
  
6.3. Aquells qui siguen anomenats, hauran de respectar les normes que estableixen els articles 28 i 29 de la Llei de règim jurídic de les administracions públiques i del procediment administratiu comú, en allò que fa referència a l'abstenció i recusació.
  
Setena. Calendari aproximat del curs i de les proves finals
  
7.1. El calendari aproximat del curs és el que figura en l'annex I d'esta convocatòria.
  
7.2. Este calendari és indicatiu per a l'elecció de l'edició en què es vulga participar i pot sofrir alteracions en les dates concretes, provocades per necessitats organitzatives. El calendari definitiu, el lloc i l'horari d'impartició de cada una de les edicions del curs selectiu es faran públics juntament amb la llista definitiva d'admesos.
  
Vuitena. Presentació de sol·licituds
  
8.1. Els i les aspirants hauran de presentar una sol·licitud, en tres còpies: una per a l'entitat bancària, una per a la Universitat i una altra per l'interessat o la interessada. El model de sol·licitud, annex II d'esta convocatòria, es pot trobar en la pàgina web del Servei de Recursos Humans (PAS) o en el mateix Servei (avinguda de Blasco Ibáñez, 13, primer nivell, edifici Rectorat).
  
En la sol·licitud caldrà indicar l'edició del curs que es prefereix (primera o segona). Si el nombre de sol·licituds supera el nombre d'assistents previst per a cada edició, la selecció dels o de les participants es farà per orde d'antiguitat, de manera que els o les aspirants que no puguen participar en la edició elegida quedaran inclosos en la següent.
  
8.2. Les sol·licituds hauran d'adreçar-se al Rectorat de la Universitat de València. El termini de presentació és de 20 dies hàbils comptats a partir de l'endemà de la publicació de la convocatòria en el Diari Oficial de la Generalitat Valenciana.
  
8.3. Les sol·licituds es presentaran al Banc Santander Central Hispano situat al carrer les Arts Gràfiques, 12 de València. Així mateix, també es podran presentar en la forma que estableix l'article 38.4 de la llei 30/1992, de 26 de novembre, del Règim jurídic de les administracions públiques i del procediment administratiu comú.
  
8.4. En cas d'optar per presentar les sol·licituds en les oficines de correus hauran de complir amb el procediment establert en el article 205.3 del Reglament dels Serveis de Correus. La sol·licitud s'hi presentarà en sobre obert perquè l'empleat segelle la data a la part superior de la mateixa i caldrà que figure amb claredat el nom de l'oficina i la data.
  
8.5. Caldrà adjuntat a la sol·licitud la documentació següent:
  
8.5.1. Una fotocòpia del Document Nacional d'Identitat. Els o les aspirants que no posseeixen la nacionalitat espanyola i tinguen dret a participar en el procés selectiu hauran de presentar fotocòpia del document que acredite la seua nacionalitat.
  
8.5.2. Resguard original de l'ingrés dels drets d'examen.
  
8.6. Els drets d'inscripció al curs són de 7 euros, que s'ingressaran en el compte corrent Drets d'Examen. Universitat de València núm. 0049 5457 28 9515997887 del Banc Santander Central Hispano a l'oficina del carrer de les Arts Gràfiques núm. 12 de València.
  
Si el pagament s'efectua a través de transferència, la sol·licitud haurà de presentar-se al registre d'una Administració pública o a l'oficina de correus.
  
La falta d'acreditació del pagament dels drets d'examen determinarà l'exclusió del o de l'aspirant.
  
8.7. D'acord amb el que disposa el Reglament d'execució pressupostària de 2003 d'esta Universitat, són exemptes del pagament dels drets d'examen els o les aspirants amb una discapacitat igual o superior al 33%.
  
Estos aspirants hauran de presentar la sol·licitud acompanyada dels certificats corresponents que acrediten la seva condició de discapacitats (mitjançant certificació de la Conselleria de Benestar Social o de l'òrgan competent), al registre general de la Universitat de València, avinguda Blasco Ibañez, nº 13 (nivell 1), 46681 de València.
  
8.8. Els o les aspirants amb minusvalideses podran inclourer les mesures d'adaptació necessàries per a realitzar les proves en la sol·licitud. En este cas hauran de presentar juntament a la sol·licitud la certificació del grau de discapacitació efectuada per l'òrgan competent.
  
Novena. Admissió dels o de les aspirants
  
9.1. Acabat el termini de presentació sol·licituds, i després de verificar que posseeixen els requisits de participació i que s'ha efectuat el pagament dels drets d'examen, el rector dictarà resolució que es farà pública en la pàgina web del Servei de Recursos Humans (PAS) i en el seu tauler d'anuncis. Esta resolució contindrà la relació d'admesos i exclosos, i també dels inclosos en cadascuna de les edicions del curs selectiu.
  
9.2. En esta resolució es faran públics els nomenaments dels responsables de les edicions del curs i el tribunal, a més del calendari definitiu amb el lloc, el dia i l'hora de l'inici de cadascuna d'elles.
  
Deu. Publicitat dels resultats
  
10.1. Qui es faça càrrec de la impartició de cada mòdul haurà de fer-ne l'avaluació i confeccionar les llistes de qualificacions en un termini de 10 dies a partir de l'endemà de la data de finalització del mòdul. Estes llistes seran lliurades al responsable o responsables del curs i posaran els resultats en coneixement dels interessats.
  
10.2. Finalitzada cada edició del curs selectiu i realitzada la prova final, el tribunal, en el termini de 10 dies, farà pública la llista dels i de les aspirants que han superat el curs selectiu per orde de puntuació obtinguda. Estes llistes s'exposaran en els taulers d'anuncis del Servei de Recursos Humans (PAS) i en la seua pàgina web. S'obrirà un termini de reclamacions de 10 dies hàbils.
  
10.3. En el termini de 10 dies hàbils a partir de l'endemà de la publicació d'esta llista, els aspirants aprovats hauran de presentar en el Servei de Recursos Humans (PAS) d'esta Universitat la titulació acadèmica exigible d'acord amb esta convocatòria.
  
Onze. Nomenaments de funcionàries i funcionaris
  
11.1. Acabat el termini de reclamacions de l'última edició del curs i verificada la concurrència dels requisits exigits en la convocatòria, el rector dictarà una resolució per la qual es declararà el nombre total d'aquellls o aquelles que han superat el curs selectiu de promoció i que són nomenats funcionaris de carrera del grup C, administració general, escala administrativa. Esta resolució serà publicada en el DOGV.
  
11.2. Els o les aspirants que superen el curs selectiu i siguen nomenats pel rector, prendran possessió com a funcionaris i funcionàries de carrera del grup C, administració general, escala administrativa, en el mateix lloc de treball que ocupen, tal com s'ha indicat en la base segona d'esta convocatòria. La presa de possessió tindrà lloc en el moment que es considere oportú, d'acord amb les necessitats de l'organització, i serà anunciada convenientment.
  
Dotze. Informació respecte de les dades recollides
  
12.1. Les dades subministrades pels interessats o interessades podran quedar incorporades en un fitxer automatitzat que constitueix la Base de Dades de Personal, o la Base de Dades de Borsa de Treball, de conformitat amb la Llei Orgànica 15/1999 de 13 de desembre de Protecció de Dades de Caràcter Personal (LOPD).
  
12.2. El fitxer quedarà sota la responsabilitat de la Secretaria General de la UVEG a la Avinguda Blasco Ibañez nº 13, 46524 València.
  
12.3. La informació obtinguda serà processada exclusivament per a la gestió de personal.
  
12.4. Les dades de caràcter personal seran tractades amb el grau de protecció que estableix el Reial Decret 994/1999 d'11 de juny, en el que es regulen les mesures de seguretat dels fitxers automatitzats que continguen dades de caràcter personal, i s'adoptaran les mesures de seguretat necessàries per a garantir la confidencialitat i la integritat de la informació.
  
12.5. Els interessats i les interessades podran exercir els seus drets d'accés, rectificació cancel·lació i oposició, en compliment del que estableix la LOPD, davant del Servei de Recursos Humans (PAS) de la Universitat de València, a la Avinguda Blasco Ibáñez, n.º 13, 46008 València.
  
Tretze. Recursos
  
13.1. Contra esta resolució, que exhaureix la via administrativa, es pot interposar potestativament recurs de reposició en el termini d'un mes a partir de l'endemà de la seva publicació davant el mateix òrgan que la dicta, o recurs contenciós administratiu davant els òrgans de la jurisdicció contenciosa administrativa de la Comunitat Valenciana en el termini de dos mesos comptats des de l'endemà de la seva publicació en el DOGV.
  
13.2. Contra els actes del Tribunal, es podrà interposar el recurs d'alçada previst a la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València 19 de maig de 2003.- Per delegació (DOGV 5.05.03): Matilde Fernández Blanco, vicerectora d'Economia i Administració.
  
ANNEX I
  
Configuració del curs selectiu de promoció interna per a l'accés al grup C, administració general, escala administrativa
  
I. EDICIONS
  
Nombre d'edicions del curs: 2
  
Grups d'assistència: 40 persones per grup (aprox.)
  
Nombre de grups per edició: 4
  
Duració total de cada edició: 60 hores
  
Hores setmanals de classe: 6 hores (dues vesprades setmanals)
  
II. CALENDARI APROXIMAT:
  
1a edició: Del 13 d'octubre al 21 de desembre de 2003
  
2a edició: Del 23 de gener de 2004 al 22 de març de 2004
  
Prova selectiva final amb tribunal:
  
1a edició: Dia 8 de gener de 2004
  
2a edició: Dia 31 de març de 2004
  
III. CONTINGUT DEL CURS SELECTIU:
  
MÒDUL A: La gestió econòmica de la Universitat de València.
  
Duració: 12 hores lectives per edició.
  
MÒDUL B: La gestió del personal docent i investigador de la Universitat de València.
  
Duració: 12 hores lectives per edició.
  
MÒDUL C: La gestió del personal d'administració i serveis de la Universitat de València.
  
Duració: 12 hores lectives per edició.
  
MÒDUL D: El procediment administratiu general, les seues particularitats en la Universitat de València.
  
Duració: 12 hores lectives per edició.
  
MÒDUL E: La gestió dels estudiants en la Universitat de València.
  
Duració: 12 hores lectives per edició.